laion/Wikipedia-Exotic huggingface dataset:
רב-חנק אזמרגדי

רב-חנק אִזמרגדי (שם מדעי: Corallus caninus) הידוע גם בשמות בואה עצים ירוק, בואה עצים אזמרגדי, נחש ברקת, ובואה מתכדרר הוא מין נחש בריח לא-ארסי ממשפחת החנקיים שחי ביערות הגשם של דרום-אמריקה. נחשים אלה מגיעים לאורך של 1.8 מטר, והיחס בין גודל שיניהם לגודל גופם הוא הגדול ביותר מבין כל הנחשים הלא-ארסיים. הרב-חנק האזמרגדי מאופיין בצבע הירוק הבוהק שלו, וגופו מכוסה כולו בקשקשים ירוקים עם כתמים לבנים בלתי אחידים, שמספקים לו הסוואה על רקע היער הירוק. רב-חנקים מאופיינים בעיקר בצורת המנוחה המכודרת בתוך עצמם שלהם, ומכאן בא השם "בואה מתכדרר". הרב-חנק האזמרגדי מזכיר מאוד את המין פיתון עצים ירוק מדרום-מזרח אסיה גם במראה וגם בהתנהגות, למרות שהשניים שייכים לשתי משפחות שונות (האחרון שייך למשפחת הפיתוניים, מה שמהווה דוגמה לאבולוציה מתכנסת). חנק זה מזכיר גם את מין הנחש רב חנק האמזונאס. שניהם שייכים לאותו סוג וקשה להבדיל ביניהם. מדיה וקבצים בנושא רב-חנק אזמרגדי בוויקישיתוף רב-חנק אזמרגדי, באתר ITIS (באנגלית) רב-חנק אזמרגדי, באתר NCBI (באנגלית) רב-חנק אזמרגדי, באתר Animal Diversity Web (באנגלית) רב-חנק אזמרגדי, באתר האנציקלופדיה של החיים (באנגלית) רב-חנק אזמרגדי, באתר GBIF (באנגלית) רב-חנק אזמרגדי באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
סטיבן בית-אשור

סטיבן מהרדאד בית-אשור (באנגלית: Steven Mehrdad Beitashour, בפרסית: استیون مهرداد بیت‌آشور; נולד ב-1 בפברואר 1987) הוא כדורגלן אמריקאי-איראני המשחק בקולורדו ראפידס מה-MLS. בית-אשור התחיל את הקריירה שלו בקבוצה של תיכון ללאנד מסן חוזה. לאחר שסיים את לימודיו בתיכון, הצטרף לקבוצה המייצגת את אוניברסיטת סן דייגו. בשנת 2010 נבחר על ידי סן חוזה ארת'קווייקס במקום ה-30 בדראפט ה-MLS. ב-10 באפריל 2010 הוא ערך את הופעת הבכורה שלו בליגה בניצחון 1-2 נגד שיקגו פייר ב-24 באפריל 2010 הבקיע את שער הבכורה שלו בקריירה נגד צ'יבאס. בשנת 2012 זכה עם המועדון במגן האוהדים. ב-27 בינואר 2014 חתם בונקובר וייטקאפס. ב-8 במרץ ערך את הופעת הבכורה שלו בליגה נגד רד בול ניו יורק, ובמשחק זה הוא בישל שער אחד. ב-10 באוקטובר זכה עם המועדון בגביע קסקאדיה. בינואר 2018 חתם במועדון הכדורגל לוס אנג'לס. ב-19 בספטמבר 2020, בית-אשור חתם בקולורדו ראפידס. בית-אשור נולד בארצות הברית להורים איראנים ולכן היה זכאי לדרכון איראני. למרות זאת, באוגוסט 2012 זומן לסגל נבחרת ארצות הברית לקראת משחק ידידות נגד מקסיקו אך הוא לא זכה לדקות משחק. ב-5 באוקטובר 2013 זומן לסגל הנבחרת לקראת המשחק נגד תאילנד במוקדמות גביע אסיה בכדורגל 2015. ב-15 באוקטובר הוא ערך את הופעת הבכורה שלו בנבחרת במשחק שנגמר בניצחון 1-2 לטובת איראן. ביוני 2014 נכלל בסגל הנבחרת לקראת מונדיאל 2014. סן חוזה ארת'קווייקס מגן האוהדים: 2012 גביע המורשת: 2012 ונקובר וייטקאפס גביע קסקאדיה: 2014 סטיבן בית-אשור, באתר Transfermarkt סטיבן בית-אשור, באתר Soccerway סטיבן בית-אשור, באתר WorldFootball.net סטיבן בית-אשור, באתר National Football Teams סטיבן בית-אשור, באתר FootballDatabase.eu פרופיל, באתר ה-MLS
פאלמר (אלסקה)

פאלמר (באנגלית: Palmer) הוא מושב המחוז של מחוז מאטאנסוקה-סאסיטנה אשר באלסקה שבארצות הברית. העיר נמצאת במרחק כ-68 קילומטרים צפון-מזרחית לאנקורג'. לפי מפקד האוכלוסין האמריקני של 2010 באותה העת היו בעיר 5,937 תושבים. האזור בו נמצא כיום היישוב פאלמר היה מיושב במקור על ידי אוכלוסייה ילידית במשך אלפי שנים ועסקו במסחר עם קבוצות ילידים אחרות. נתיבי הסחר שלהם היו לאורך נהר המאטנוסקה. במהלך 1741 הגיעו לראשונה תושבי האימפריה הרוסית לאזור אלסקה והביאו עימם לאזור זה לראשונה את המסורות הנוצריות שהיו נפוצות ברוסיה לאוכלוסייה הילידית של האזור. באמצע שנות ה-80 של המאה ה-19 היזם ג'ורג' פאלמר הקים מרכז מסחר על נהר המאטנוסקה, בסמוך למקום בו נמצא כיום היישוב פאלמר. לקראת סוף המאה ה-19 הממשל האמריקני החל להתעניין בשדות הפחם הממוקמים צפונית לפאלמר. בעקבות כן הוקמה בהמשך מסילת רכבת שעברה בתחום היישוב לראשונה ב-1904. במהלך מלחמת העולם הראשונה עלה הביקוש לפחם באיכות גבוהה לצורך תדלוק ספינות הקרב של הצי האמריקני. בסוף מלחמת העולם הראשונה הצי האמריקני חילק קרקעות בשדות הפחם לחיילים משוחררים שלקחו חלק במלחמה. בעקבות כן חקלאים, כורים, וחוואים החלו לאכלס את האזור. סניף הדואר של היישוב הוקם לראשונה ב-6 ביולי 1917. ב-1935, במהלך תקופת השפל הגדול, במסגרת אחד מהפרויקטים של מדיניות הניו דיל שנקט ממשל רוזוולט הוקמה קולוניית מאטנוסקה (Matanuska Colony) באזור בו נמצא כיום היישוב פאלמר. במהלך בקיץ 1935 נהרו אל היישוב החדש 203 משפחות ממישיגן, ויסקונסין, ומינסוטה. התושבים החדשים שוכנו בתחילה באוהלים. כל משפחה קיבלה שטחים בגודל 40 דונם על מנת שיוכלו לעסוק באותם השטחים בחקלאות. שיעור המשפחות שלא הצליחו לאורך זמן לעסוק בהצלחה בענף החקלאות באזור היה גבוה, אף על פי כן עד היום מתגוררים בפאלמר רבים מהצאצאיהם של אותם התושבים המקוריים. בניית מערכת הכבישים המהירים ברחבי אלסקה וההתפתחות המואצת של אנקורג' השפיעה רבות גם על הצמיחה של אזור פאלמר. על פי מפקד האוכלוסין של ארצות הברית, נכון לשנת 2010 היו בעיר 5,937 תושבים, 1,472 משקי בית ו-1,058 משפחות. 80.94% מהתושבים הם לבנים, 2.05% אפרו-אמריקאים, 8.18% אינדיאנים, 1.06% אסיאתים ו-1.15% מגזע אחר ו-6.29% משני גזעים או יותר. ההכנסה החציונית למשק בית בעיר הייתה $45,571 וההכנסה החציונית למשפחה הייתה $53,164. ההכנסה החציונית לגברים הייתה $44,716 לעומת $25,221 לנשים. ההכנסה לנפש הייתה $17,203. בערך 6.0% מהמשפחות ו-12.7% מהאוכלוסייה היו מתחת לקו העוני, מהם 12.6% מתחת לגיל 18 ו-4.2% מגיל 65 ומעלה. פאלמר משתרעת על שטח של כ-9.7 קילומטרים רבועים, מתוכם 9.7 קמ"ר שטחים יבשתיים ו-0 קמ"ר שטחי מים. העיר נמצאת בגובה 71 מטר מעל פני הים. מדיה וקבצים בנושא פאלמר בוויקישיתוף אתר האינטרנט הרשמי של פאלמר (באנגלית)
דרדוויל - דמויות

בחוברות הקומיקס של דרדוויל קיימות דמויות משנה רבות שמככבות יחד עמו ומהוות נדבך חשוב בסיפורים השונים שנעשו על הדמות במרוצת השנים. מאט מורדוק הוא עורך דין, שבילדותו התעוור בגלל שפיכת פסולת רדיואקטיבית על עיניו כשהציל על איש זקן מדריסה. חושיו האחרים התחדדו, ולאחר חיסולו של אביו המתאגרף, למד אמנויות לחימה שונות ונקם ברוצחיו של אביו. הוא החל להגן על שכונת הלס קיצ'ן ונלחם בנבלי-על רבים, בהם המתנקש בולזאיי וראש הפשע המאורגן הקינגפין. ביקום מארוול, מעטות הדמויות בעלות חיי אהבה כה מפותלים וטרגיים כשל דרדוויל. חברותיו של מאט מורדוק מתחלקות לשתי קבוצות: נשים רגילות שספגו כאב בגללו כמו קארן פייג', התר גלן, גלוריאנה אובריין ומילה דונובן, ונשים מסוכנות ובעלות כוחות על כמו אלקטרה, האלמנה השחורה, טיפואיד מרי ואקו. רובן מתו, נותרו בעלות מום, או ספגו טראומה קשה. קארן פייג' מכרה את זהותו הסודית תמורת זריקה, כשהייתה מכורה להרואין. מאוחר יותר, היא נהרגה לנגד עיניו של מאט על ידי בולזאיי. כתגובה, דרדוויל תקף את בולזאיי ונתן לו נשיכה פראית שכמעט הרגה אותו. אלקטרה נהרגה אף היא על ידי בולזאיי במפגשה הראשון עם הנבל, אף על פי שהיא קמה לתחייה מאוחר יותר על ידי ארגון "היד". התר גלן התאבדה אחרי שנהפכה לאלכוהוליסטית. גלוריאנה אובריין נהרגה על ידי ויקטור קרולר, חייל של הקינגפין. אשתו של מורדוק, מילה דונובן, עזבה אותו, והאשימה אותו בכך שנישואיה איתו היו תסמין של התמוטטות העצבים שעבר. אהבתו לטיפואיד מרי נהרסה לבסוף בגלל פיצול אישיות שלה. אקו הונחתה על ידי הקינגפין להרוג את דרדוויל, שכפי שסופר לה כי רצח את הוריה. על אף שגילתה את האמת, האירוע גרם לנתק ביניהם. יוצאת מן הכלל הייתה מערכת היחסים שלו עם האלמנה השחורה, שהייתה נורמלית יחסית, ואפילו נראה שמאט עזב את ביתו כדי לגור איתה בסן פרנסיסקו, אך לבסוף האלמנה השחורה החלה לחשוש שהקריירה שלה כלוחמת בפשע תעמוד בצילו של דרדוויל, המוכר יותר ממנה, והשניים נפרדו כידידים. קטגוריית נבלי דרדוויל בפרויקט פאנדום של מארוול קומיקס
זאב וולף לנדא

רבי זאב וולף לנדא (מסטריקוב; תקס"ז, 1807 - י"א באלול תרנ"ה, 1891) היה רב בסטריקוב במאה ה-19. בערוב ימיו כיהן כאדמו"ר. נולד בטשכנוב. אביו היה רבי אברהם לנדא. משנישא עבר לגור בבית חותנו בסטריקוב, שם התחבר לחסידי קוצק ונחשב לאחד הבכירים שבהם. לאחר פטירת רבו, רבי מנחם מנדל מקוצק עבר להיות חסיד של רבי יצחק מאיר אלתר מגור. לאחר שגם זה נפטר בתרכ"ו, היה מבין החסידים שהכתירו את אביו לאדמו"ר. לאחר פטירת אביו, והוא בן 73, הוכתר לאדמו"ר בסטריקוב. הנהגתו הייתה בדרך של חסידות קוצק. רבי זאב וולף לנדא נודע בבקיאותו בשפה העברית ובצחות לשונו. פרסם שירים, חידות ומליצות בעברית. הוא תקף את המתנגדים לשימוש בשפה העברית: שמעו מלי והאזינו, הרחיקו מכם שפת מוזר ... שובו אל לשונכם שובו, שובו אל שפת אבות החלד, כי שם אוצר יקר ספון בתקפ"ט (1829) נישא לפייגא, בת הרב שמואל זינוויל וינר, אולם היא נפטרה כעבור שנה או שנתיים ולא היו להם צאצאים. בתקצ"ב (1932) נישא לאחותה של אשתו, שרה גיטל. לזוד נולדו עשרה ילדים. בין צאצאיו: משה חיים לנדא (נולד בתקצ"ה 1835, נפטר בגיל 25. מרדכי מאטיל לנדא (נולד בתקצ"ח, 1838), האדמו"ר מטשכנוב ואחר כך מסטריקוב. רפאל לנדא (נולד בת"ר 1840), עלה לארץ ישראל ובה נפטר יצחק אלפסי, אנציקלפודיה לחסידות, מוסד הרב קוק, תשמ"ו דוד הלחמי, רבי זאב וואלף לנדוי מסטריקוב, חכמי ישראל, תל אביב תשי"ח, חלק א', עמ' שמ"ג, באתר אוצר החכמה (צפייה מוגבלת למנויים) זאב וולף בן אברהם לנדא מסטריקוב, דף שער בספרייה הלאומית מצוטט באנציקלופדיה לחסידות, כרך א' טור תקיח.
בנצי מושל

בן ציון (בנצי) מושל (נולד ב-31 ביולי 1993) הוא כדורגלן ישראלי המשחק בעמדת החלוץ בהפועל אשדוד. מושל התחיל את הקריירה שלו במחלקת הנוער של מועדון ספורט אשדוד, וב-18 בפברואר 2012 ערך את הופעת הבכורה שלו בקבוצה הבוגרת של המועדון, בהפסד 0–1 למכבי נתניה. עד לסיום העונה הוא הספיק לערוך בסך הכל שש הופעות בליגת העל, ובעונת 2012/2013 ערך 13 הופעות ובמקביל המשיך לשחק גם בקבוצת הנוער. ב-1 באפריל 2013 הבקיע את שער הבכורה שלו בקריירה, במשחק מול בית"ר ירושלים שהסתיים בתיקו 2–2. בעונת 2013/2014 הפך מושל לשחקן סגל קבוע בקבוצה הבוגרת, וכבש שלושה שערי ליגה ב-24 הופעות. בתחילת עונת 2014/2015 נפצע, וחזר לשחק רק באמצע העונה. בתום העונה ירד עם הקבוצה לליגה הלאומית, לאחר שסיימה במקום האחרון בטבלה, אך לאחר עונה אחת העפיל עם הקבוצה בחזרה לליגת העל. ב-8 ביולי 2021, מושל עזב את מ.ס. אשדוד וחתם ביריבה העירונית, הפועל אשדוד. ב-14 ביוני 2022 חתם מושל בהפועל רמת גן. ב-23 באוגוסט 2023 חתם בהפועל אשדוד מליגה א'. בנצי מושל, באתר ההתאחדות לכדורגל בישראל בנצי מושל, באתר Transfermarkt בנצי מושל, באתר Soccerway מערכת ONE, ‏טמם הושאל לרמת השרון, מושל באדומים אשדוד, באתר ONE‏, 8 ביולי 2021 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
וילם הרביעי, נסיך אורנז'

וילם הרביעי, נסיך אורנז' (בהולנדית: Willem IV van Oranje-Nassau, שמו המלא: וילם קארל הנדריק פריסו, Willem Karel Hendrik Friso; ‏1 בספטמבר 1711 – 22 באוקטובר 1751) היה הסטאדהאודר היורש הראשון של הרפובליקה ההולנדית. וילם נולד בלייוורדן כבנם של יאן וילם פריסו, נסיך אורנז', ראש הענף הפריזי של בית אורנז'-נסאו ושל אשתו מריה לואיזה, רוזנת הסן-קאסל. וילם נולד שישה שבועות לאחר מות אביו וירש אותו כסטאדהאודר של פריסלנד ותחת עוצרותה של אמו עד 1731 כסטאדהאודר של חרונינגן. ב-1722 הוא נבחר להיות הסטאדהאודר של חלרה. ב-1720 הוענק לוילם תואר אביר מסדר הבירית. ב-25 במרץ 1734 הוא נשא לאישה בארמון סנט ג'יימס את אן, הנסיכה המלכותית, בתם הבכורה של ג'ורג' השני, מלך בריטניה ושל קרולין, מרקיזת ברנדנבורג-אנסבך. וילם ואן הביאו לעולם חמישה ילדים: בת שנולדה מתה ב-1736. בת שנולדה מתה ב-1739. קרולינה, נסיכת אורנז'-נסאו (1787-1743), נישאה לקרל כריסטיאן, נסיך נסאו-ויילבורג. אנה, נסיכת אורנז'-נסאו (נולדה ב-1746 ומתה בגיל חודש וחצי). וילם החמישי, נסיך אורנז' (1806-1748) בשנת 1739 ירש וילם את הנחלות של ענף נסאו-דילנבורג, ובשנת 1743 ירש את הנחלות של ענף נסאו-זיגן. באפריל 1747 נכנס הצבא הצרפתי לפלנדריה. במאמץ לשכך סכסוכים פנימיים בין הפלגים השונים, מינה הפרלמנט (Staten-Generaal) של הולנד את וילם כסטאדהאודר של כל שבע הפרובינציות המאוחדות של הרפובליקה ההולנדית. וילם ומשפחתו עבור מלייוורדן להאג. וילם פגש לראשונה את לודוויג ארנסט, דוכס בראונשווייג-לינבורג ב-1747 ושנתיים לאחר מכן מינה אותו להיות הפילדמרשל של צבא הרפובליקה ההולנדית. מאוחר יותר הוא היה אחד העוצרים של יורשי וילם. ב-4 במאי 1747 אושרה בחירתו של וילם כסטאדהאודר של הרפובליקה ההולנדית. וילם נחשב כנסיך המושך, המחונך והמושלם של זמנו. למרות שהיה לו ניסיון מועט בענייני המדינה, הוא היה בתחילה אהוד על ידי בני עמו. הוא הפסיק את המיסוי הבלתי ישיר שבמסגרתו גובי מיסים עצמאיים גרפו רווחים לכיסם. יחד עם זאת, הוא היה גם המנהל הכללי של חברת הודו המזרחית ההולנדית וקרבתו למעמד אנשי העסקים גרמה להעמקת הפער בין העשירים לעניים. וילם מת בהאג ב-1751 ונקבר בכנסייה החדשה שבעיר דלפט. על שמו נקראה העיר אורנג'בורג שבקרוליינה הדרומית. מדיה וקבצים בנושא וילם הרביעי, נסיך אורנז' בוויקישיתוף An Unsuccessful Reformer: William IV, Prince of Orange-Nassau וילם הרביעי, נסיך אורנז', באתר "Find a Grave" (באנגלית) וילם הרביעי, נסיך אורנז', באתר אנציקלופדיה בריטניקה (באנגלית) וילם ה-4, (1711-1751), נסיך אורנג', דף שער בספרייה הלאומית Prince William of Orange IV (1711 - 1751) - Find A Grave
יום הגעת ההודים

יום הגעת ההודים (באנגלית: Indian Arrival Day) הוא יום חג המצוין בארצות האיים הקריביים ובאי מאוריציוס, בדרך כלל לציון הגעתם של אנשים מתת-היבשת ההודית לאותה ארץ כעובדים בחוזה שהובאו על ידי השלטונות הקולוניאליים הבריטים והגופים מטעמם. עובדים אלו כונו בשם קולים. במאוריציוס נחגג החג ב-2 בנובמבר לציון הגעתם של העובדים ההודים. בגיאנה החג נחגג ב-5 במאי לזכר הגעתם לארץ של העובדים הראשונים בחוזה מהודו ב-8 במאי 1838. העובדים הובאו לעבודה במטעי קנה הסוכר. כיום מונים צאצאיהם של העובדים הללו מעל 750,000 תושבים, שהם 44% מאוכלוסיית גיאנה. בסורינאם נחגג החג ב-5 ביוני. החל משנות התשעים של המאה ה-20 נחגג יום הגעת העובדים בטרינידד וטובגו ב-30 במאי. יום זה מציין את הגעתם של תושבים תת-היבשת ההודית הראשונים שהגיעו לטרינידד ב-30 במאי 1845 על סיפונה של הספינה "פאטל ראזק". מאז תחילת ציון יום זה בטרינידד וטובגו, מתקיימות חגיגות דומות בג'מייקה, הממלכה המאוחדת, ארצות הברית, קנדה ואוסטרליה. עם זאת, בארצות כמו פיג'י, מלזיה, סינגפור, דרום אפריקה וקניה, שבהן גם קיימות אוכלוסיות גדולות ממוצא הודי, לא מצוין יום זה. קולי (תואר) Why We Celebrate Indian Arrival Day, www.isps.edu.tt (באנגלית אמריקאית) Indian Arrival Day | Explore Guyana (באנגלית אמריקאית) Indian Arrival Day, Visit Trinidad (באנגלית אמריקאית)
דניאל גאורגייבסקי

דניאל גאורגייבסקי (נולד ב-17 בפברואר 1988) הוא כדורגלן עבר מקדוני-אוסטרלי ששיחק בעמדת המגן הימני. גאורגייבסקי התחיל את הקריירה שלו במחלקת הנוער של מרקוני סטליונס האוסטרלית ובגיל 18 עזב לדינמו זגרב הקרואטית. בקיץ 2007 חתם במג'ימורייה צ'אקובץ מהליגה הקרואטית השנייה. בעונתו השנייה עלה עם המועדון לליגת העל הקרואטית, אך ירד עימה שוב בסיום העונה שלאחר מכן. בקיץ 2010 חתם בשיבניק. בסיום עונת 2011/2012 ירד עם הקבוצה לליגה השנייה וחתם בסטיאווה בוקרשט עימה זכה ב-2 אליפויות ובסופר קאפ אחד. בספטמבר 2014 חתם במלבורן ויקטורי. ב-30 במרץ 2017 מלבורן ויקטורי הודיע על עזיבתו של גוארגייבסקי כעבור זמן קצר חתם בניוקאסל ג'טס. ב-2 בספטמבר 2011 ערך את הופעת הבכורה שלו בנבחרת מקדוניה נגד רוסיה במסגרת מוקדמות יורו 2012. סטיאווה בוקרשט אליפות רומניה: 2012/2013, 2013/2014 הסופר קאפ הרומני: 2013 מדיה וקבצים בנושא דניאל גאורגייבסקי בוויקישיתוף דניאל גאורגייבסקי, באתר Transfermarkt דניאל גאורגייבסקי, באתר Soccerway דניאל גאורגייבסקי, באתר WorldFootball.net דניאל גאורגייבסקי, באתר National Football Teams דניאל גאורגייבסקי, באתר FootballDatabase.eu פרופיל השחקן באתר ההתאחדות לכדורגל במקדוניה
סרז' איב איילי

סרז' איב איילי (בצרפתית: Serge Yves Ayeli; נולד ב-23 באוגוסט 1981) הוא כדורגלן עבר מחוף השנהב ששיחק כחלוץ. איילי התחיל את הקריירה שלו בניס הצרפתית. בשנת 2003 הושאל לשאטורו. לאחר ששוחרר מניס, חתם בלוריאן ולאחר חצי עונה חתם בעירוני קריית שמונה. בקיץ 2006 חתם בהפועל חיפה. כבר בהופעת הבכורה שלו במועדון קיבל כרטיס אדום במשחק ההפסד 3-0 להפועל אשקלון. ב-9 באוקטובר 2006 הבקיע את שער הבכורה שלו בהפועל חיפה בניצחון 0-2 נגד הפועל ניר רמת השרון במסגרת גביע הטוטו. 5 ימים לאחר מכן הבקיע את שער הבכורה שלו בליגה בניצחון 1-3 נגד הפועל עכו. ב-13 באפריל 2007 הבקיע צמד בניצחון 1-4 נגד הפועל רעננה עד לסיום העונה הבקיע 7 שערים בליגה. בקיץ 2007 חתם בהפועל רעננה במדיה כבש 8 שערים ב-28 הופעות בליגה. בקיץ 2008 חתם במכבי אחי נצרת. בעונת 2008/2008 הבקיע 13 שערים והיה מלך השערים של המועדון ומקום שני במלך השערים של הליגה כולה והיה שותף גם לחזרה של המועדון לליגת העל. בקיץ 2009 חתם בהפועל רמת-גן גבעתיים שהייתה התחנה הראשונה שלו בליגת העל. ב-29 באוגוסט 2009 ערך את הופעת הבכורה שלו בליגת העל. ב-28 בנובמבר 2009 הבקיע את שער הבכורה שלו בליגת העל בתיקו 1-1 נגד הפועל חיפה. את עונת 2010/2011 התחיל בבית"ר ירושלים, אך לא הצליח להשלים 90 דקות ולו במשחק אחד, ובינואר של אותה עונה חתם בהפועל אשקלון עימה ירד בסיום העונה לליגה הלאומית. בקיץ 2011 חזר למכבי אחי נצרת במדיה הבקיע 12 שערים בליגה ועוד שלושער במשחק גביע הטוטו בעונתו הראשונה בקדנציה זו. עונה לאחר מכן המשיך להצטיין במדי הקבוצה כאשר כבש 11 שערים בליגה. בקיץ 2013 חתם בהפועל בני לוד אך לא הצליח להטביע את חותמו והבקיע רק 6 שערים. בקיץ 2014 חתם במכבי יבנה ובינואר שלאחר מכן חתם בהפועל ירושלים. בשנת 2011 התחתן עם הדוגמנית ניראל קאראנתינג'י. סרז' איב איילי, באתר ההתאחדות לכדורגל בישראל סרז' איב איילי, באתר Transfermarkt סרז' איב איילי, באתר Soccerway סרז' איב איילי, באתר FootballDatabase.eu
קולדו

חסוס לואיס אלברס דה אאולאטה גוארגואה (בספרדית ובקטלאנית: Jesús Luis Álvarez de Eulate Güergue, נולד ב-4 בספטמבר 1970), הידוע גם בכינוי "קולדו" אלברס (Koldo" Álvarez") הוא שוער כדורגל עבר ספרדי-אנדורי, המאמן כיום את נבחרת אנדורה. בשנת 2003 קיבל את פרס כדורגלן הזהב של אופ"א כנציג של אנדורה. קולדו נולד בויטוריה, ספרד. התחיל את הקריירה שלו באאורארה. בינואר 1991 חתם באתלטיקו מדריד אך לא זכה לשחק בקבוצה הראשונה ושיחק עבור קבוצת המילואים של המועדון. בשנת 1992 חזר קולדו לליגות הנמוכות כאשר חתם בטולדו ושנה לאחר מכן בסלמנקה. בשנת 1994 הוא חתם בפ.ק. אנדורה הקבוצה האנדורית היחידה המשתתפת בליגות הנמוכות בספרד. לאחר שהרשים במועדון, קיבל אזרחות אנדורית והפך לאחד מהשחקנים החשובים בנבחרת. ב-3 ביוני 1998 ערך את הופעת הבכורה שלו בנבחרת בהפסד 0–3 נגד ברזיל. ב-10 ביוני 2009 גילה יכולת טובה במשחק של הנבחרת לקראת נבחרת אנגליה, אף על פי שספג 6 שערים. בתוספת הזמן, קולדו נפצע וכאשר הוחלף הקהל באצטדיון קם ומחא כפיים עבורו. ב-2 בפברואר 2010 מונה למאמן נבחרת אנדורה. בנו איקר אלברס כדורגלן מקצועי, שוער בנבחרת אנדורה. מדיה וקבצים בנושא קולדו בוויקישיתוף קולדו, באתר Transfermarkt קולדו, באתר Fussballdaten.de (בגרמנית) קולדו, באתר BDFutbol קולדו, באתר WorldFootball.net קולדו, באתר National Football Teams קולדו, באתר FootballDatabase.eu פרופיל המאמן, באתר Transfermarkt
ניבאלדו אלבס פרייטס סנטוס

ניבאלדו אלבס פרייטס סנטוס (בפורטוגזית: Nivaldo Alves Freitas Santos; נולד ב-10 ביולי 1988) הוא כדורגלן מכף ורדה המשחק בעמדת המגן השמאלי. ניבאלדו התחיל את הקריירה שלו בבאטקואה. בגיל 18 הצטרף למחלקת הנוער של אקדמיקה. לאחר שסיים את גיל הנוער עבר בליגות הנמוכות בפורטוגל וב-16 באוגוסט 2011 חתם באקדמיקה ל-3 שנים. ב-12 בספטמבר 2011 הוא ערך את הופעת הבכורה שלו בניצחון 0-4 נגד נסיונאל, אך הוא לא זכה לדקות משחק קבות ובקיץ 2013 חתם בטפליצה הצ'כית. בינואר 2015 חתם בדינמו מינסק. בשנת 2011 ערך את הופעת הבכורה שלו בנבחרת כף ורדה. ניבאלדו אלבס פרייטס סנטוס, באתר Transfermarkt ניבאלדו אלבס פרייטס סנטוס, באתר Soccerway ניבאלדו אלבס פרייטס סנטוס, באתר National Football Teams ניבאלדו אלבס פרייטס סנטוס, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אדם מת'יוס

אדם ג'יימס מת'יוס (בוולשית: Adam James Matthews; נולד ב-13 בינואר 1992) הוא כדורגלן ולשי המשחק בעמדת המגן הימני באומוניה ניקוסיה. מת'יוס התחיל את הקריירה שלו במחלקת הנוער של קארדיף סיטי אליה הצטרף בגיל 8. בינואר 2009 חתם על החוזה המקצועי הראשון שלו במועדון. ב-21 באפריל 2009 ערך את הופעת הבכורה שלו בקבוצה הבוגרת בתיקו 2-2 נגד צ'רלטון אתלטיק. בתחילת עונת 2009/2010 פקדה מכת פציעות את המועדון ומת'יוס הפך לשחקן מפתח בהרכב של המועדון. ב-3 באוקטובר 2009 הבקיע את שער הבכורה שלו בקריירה בניצחון 0-4 נגד ווטפורד. במהלך חלון העברות של ינואר 2010 מנצ'סטר יונייטד הביעה עניין בשחקן, אך קארדיף סירבה לשחרר את השחקן. ב-25 בפברואר 2011, חתם בסלטיק ל-4 שנים והוא הצטרף אליה בסיום העונה. ב-7 באוגוסט 2011 הוא ערך את הופעת הבכורה שלו בסלטיק בניצחון 0-1 נגד אברדין. הוא ערך את הופעת הבכורה שלו בזירה האירופאית בהפסד 2-0 לאתלטיקו מדריד. ב-12 בדצמבר 2012 הבקיע את שער הבכורה שלו בסלטיק נגד ארבורת' במסגרת הגביע הסקוטי. ב-5 ביולי 2015 חתם בסנדרלנד תמורת 2 מיליון פאונד. ב-8 באוגוסט 2016 ערך את הופעת הבכורה שלו במועדון בהפסד 4-2 ללסטר סיטי. כעבור שבועיים נפצע בקרסול ונעדר שלושה חודשים. מת'יוס חזר להתאמן אך נפצע שוב כעבור חודש ונעדר כחודשיים. ב-7 במרץ 2016 הושאל לבריסטול סיטי עד לסיום העונה. עם תום העונה הושאל לעונה נוספת בקבוצה. בקיץ 2019 מת'יוס חתם בצ'רלטון את'לטיק. ב-23 ביוני 2022 סיכם באומוניה ניקוסיה מליגת העל הקפריסאית. מת'יוס שיחק בצעירותו בנבחרות הצעירות של ויילס ואף שימש כקפטן. הוא ערך את הופעת הבכורה שלו עבור הנבחרת הבוגרת ב-25 במאי 2011, נגד סקוטלנד במסגרת גביע האומות. סלטיק אליפות סקוטלנד: 2011/2012, 2012/2013, 2013/2014, 2014/2015 מדיה וקבצים בנושא אדם מת'יוס בוויקישיתוף אדם מת'יוס, ברשת החברתית אקס (טוויטר) אדם מת'יוס, באתר Transfermarkt אדם מת'יוס, באתר Soccerway אדם מת'יוס, באתר BDFutbol אדם מת'יוס, באתר WorldFootball.net אדם מת'יוס, באתר National Football Teams אדם מת'יוס, באתר FootballDatabase.eu
סטפן אאורלו

סטפן אאורלו (באנגלית: Stephen Ahorlu; נולד ב-5 בספטמבר 1988) הוא שוער כדורגל גנאי המשחק בהארט אוף ליונס. אאורלו התחיל את הקריירה שלו בהארט אוף ליונס. בקיץ 2010 חתם בהפועל אשקלון שעלתה לליגת העל. לאחר שבסיום העונה ירד עם המועדון לליגה הלאומית חזר לגאנה וחתם במדאמה. בפברואר 2012 הושאל לעמנואל סטארס. בקיץ 2012 חזר להארט אוף ליונס. אאורלו ערך את הופעת הבכורה שלו בנבחרת גאנה ב-1 באוקטובר 2009 במשחק ידידות נגד ארגנטינה. הוא נכלל בסגל הנבחרת לקראת מונדיאל 2010 ושימש כשוער שני. סטפן אאורלו, באתר Transfermarkt סטפן אאורלו, באתר Soccerway סטפן אאורלו, באתר WorldFootball.net סטפן אאורלו, באתר FootballDatabase.eu
הומר (אלסקה)

הומר (באנגלית: Homer) הוא עיר ומושב המחוז של מחוז חצי האי קנאיי אשר במדינת אלסקה שבארצות הברית. לפי מפקד האוכלוסין של ארצות הברית נכון לשנת 2020, מונה אוכלוסיית העיר כ-5,522 תושבים. בסוף המאה ה-19 התגלה לראשונה פחם באזור בו נמצא היישוב כיום. בעקבות כך חברת "Cook Inlet Coal Fields" הקימה את היישוב, מזח, מכרה פחם, ופיתחה את מסילת הרכבת שהובילה אל העיר. כריית פחם באזור הומר נמשכה עד מלחמת העולם השנייה. היישוב נקרא על שם הומר פנוק (Homer Pennock), מנהל בחברת כריית זהב אשר הגיע למקום בו נמצא כיום היישוב ב-1896 והקים במקום מבני מגורים עבור 50 מעובדיו. אף על פי כן, כריית זהב מעולם לא הפכה רווחית באזור זה. על פי מפקד האוכלוסין של ארצות הברית, נכון לשנת 2010 היו בעיר 5,003 תושבים, 2,235 משקי בית ו-1,296 משפחות. 89.3% מהתושבים הם לבנים, 0.4% אפרו-אמריקאים, 4.1% אינדיאנים, 1.0% אסיאתים ו-0.6% מגזע אחר ו-4.5% משני גזעים או יותר. ההכנסה החציונית למשק בית בעיר הייתה $52,057 וההכנסה החציונית למשפחה הייתה $68,455. ההכנסה החציונית לגברים הייתה $41,581 לעומת $37,679 לנשים. ההכנסה לנפש הייתה $32,035. בערך 3.8% מהמשפחות ו-7.9% מהאוכלוסייה היו מתחת לקו העוני, מהם 11.2% מתחת לגיל 18 ו-1.4% מגיל 65 ומעלה. הומר משתרעת על שטח של כ-69.4 קילומטרים רבועים, מתוכם 35.8 קמ"ר שטחים יבשתיים ו-33.6 קמ"ר שטחי מים. העיר נמצאת בגובה 29 מטר מעל פני הים. מדיה וקבצים בנושא הומר בוויקישיתוף אתר האינטרנט הרשמי של הומר (באנגלית) הומר, באתר אנציקלופדיה בריטניקה (באנגלית)
אנאלסקה

אנאלסקה (באנגלית: Unalaska) היא עיר קטנה באי אנאלסקה שבאיים האלאוטיים אשר בחלקה הדרומי של אלסקה. לפי מפקד האוכלוסין האמריקאי של 2020, מונה אוכלוסיית העיר כ-4,254 תושבים היישוב נקרא אנאלסקה על השם האי אנאלסקה שבו הוא נמצא. השם "אנאלסקה" הוא אמריקניזציה של השם הרוסי המקורי "אונאלאשקה". האזור הדרום מערבי אלסקה היה מיושב במקור על ידי אוכלוסייה ילידית במשך אלפי שנים. במהלך אמצע המאה ה-18 הכילו האיים אנאלסקה ואמאקנאק 24 יישובים עם מעל ל-1,000 ילידים. בשנת 1768 האימפריה הרוסית הקימה, באזור בו נמצא כיום היישוב, מרכז סחר פרוות ונמל. בשנת 1825 הקימה הכנסייה האורתודוקסית הרוסית מיסיון באנאלסקה. הכומר המייסד איוון ווניאמינוב למד את שפת האוכלוסייה הילידית אשר סייעה לו בכתיבת מהדורות מתורגמות בשפה המקומית לכתבי קודש במטרה לעסוק בפעילות מיסיונרית באזור. באותה התקופה (בין 1830 ל-1840) חיו בסביבות 200 עד 400 ילידים באנאלסקה. ב-1880, לאחר עסקת רכישת אלסקה, הקימה הכנסייה המתודיסטית בתחום היישוב בית ספר ומרפאה ליתומים. ב-3 ביוני 1942, במהלך מלחמת העולם השנייה, ביצעו כוחות צבא יפנים תקיפות באנאלסקה. בעקבותיהן כמעט כל התושבים הילידים של האי נשלחו לחלק הדרום מזרחי של אלסקה ושם הם שהו עד סיום המלחמה. כיום אינם מרבית תושבי אנאלסקה צאצאי האוכלוסייה הילידית המקורית. התעשיות המרכזיות של אנאלסקה כיום כוללות דיג ועיבוד דגים. על פי מפקד האוכלוסין של ארצות הברית, נכון לשנת 2000 היו בעיר 4,283 תושבים, 834 משקי בית ו-476 משפחות. 44.20% מהתושבים הם לבנים, 3.67% אפרו-אמריקאים, 7.70% אינדיאנים, 30.63% אסיאתים ו-9.32% מגזע אחר ו-3.92% משני גזעים או יותר. ההכנסה החציונית למשק בית בעיר הייתה $69,539 וההכנסה החציונית למשפחה הייתה $80,829. ההכנסה החציונית לגברים הייתה $41,352 לעומת $29,766 לנשים. ההכנסה לנפש הייתה $24,676. בערך 2.0% מהמשפחות ו-12.5% מהאוכלוסייה היו מתחת לקו העוני, מהם 2.8% מתחת לגיל 18 ו-15.8% מגיל 65 ומעלה. אנאלסקה משתרעת על שטח של כ-549.9 קילומטרים רבועים, מתוכם 287.5 קמ"ר שטחים יבשתיים ו-262.4 קמ"ר שטחי מים. העיר נמצאת בגובה 4 מטר מעל פני הים. מדיה וקבצים בנושא אנאלסקה בוויקישיתוף אתר האינטרנט הרשמי של אנאלסקה (באנגלית)